text: Eftir hesi fyrstu níggju umførini er tíðin komin at gera eitt lítið status yvir hópin og hesar níggju dystirnar. TB/FC Suðuroy/Royn hevur eftir hesar níggju dystirnar fingið sjey stig, sum hevur við sær, at liðið er nummar átta í Betrdeildini.
text: #000000
text: Av teimum í alt 21 leikarunum, ið hava verið á dómaraseðilinum higartil hava 16 teirra umboða besta liðið hjá TB/FC Suðuroy/Royn í Betrideildini. Fýra av teimum sekstan hava leikt fulla leiktíð. Teir eru allir partar av tí defensiva partinum av liðnum; Milos Budakovic, Teitur Olsen, Ibrahim Arifovic og Dennis Nielsen.
text: #000002
text: Av teimum 16 leikarunum, ið sum áður nevnt hava umboða TB/FC Suðuroy/Royn í Betrideildini er miðalaldurin 22,7 ár. Hinvegin taka vit allan hópin sum hann er, so er miðalaldurin 22,3 ár. Sostatt er talan um ein sera ungan hóp har teir báðir elstu eru 28 ára gamlir. Isaac Shaze og Ibrahim Arifovic eru báðir 28 ára gamlir.
text: #000003
text: Í alt hevur felagið fingið 19 gul kort og eitt reytt kort. Tað einsamalla reyða fekk Eirikur Magnusarson í dystinum ímóti HB. Ein leikari er í leikbannsvanda og tað er Dánjal Godtfred, sum er einasti maður við trimum gulum kortum higartil. Eirikur er eisini á odda á listanum yvir sekstarstig saman við einum AB’ara, teir hava báðir fingið fimm sektarstig.
text: #000005
text: Eftir Dánjali koma fýra við tveimum gulum og so eru átta eftir sum higartil bert hava fingið tað eina gula korti.
text: #000006
text: Ikki eru skotin serliga nógv mál í Betrideildini av okkara liðið enn, men toppskjútti er Stefan við tveimum málum. Hann skeyt bæði í dystinum ímóti 07 Vestur frá 11-metrum. Umframt Stefan hava Búi, Ibrahim og Salmundur skoti hvør sítt mál. Toppskjútti í Betrideildini er HB leikarin Adrian Justinussen, sum hevur skotið sjey mál higartil.
text: #000007
text: Samanbera vit okkum við hini liðini í Betrideildini, so er tað bert AB, ið hevur líka lítla úrtøku frammanfyri málinum, teir hava eisini bert skotið fimm mál. 07 Vestur hevur skotið sjey. Mest skorandi liðið er HB við 18 málum.
text: #000008
text: Hyggja vit eftir verjupartinum, so hevur TB/FC Suðuroy/Royn latið 14 mál fara inn. Tað er eitt sindur betur enn AB við 17 og væl betur enn 07 Vestur, sum hava latið heili 24 mál fara inn. Bestu verjuna eigur HB eisini, teir hava einans latið seks mál fara inn.
text: #000009
text: Something is wrong.Instagram token error.
text: #000010